[{"text_idx": "#000000", "text": "En la prestig\u0302a nederlanda j\u0302urnalo NRC sur videbla loko aperis artikolo de Marc van Oostendorp pri la vendo de la domo de UEA en Roterdamo. La nederlandlingva artikolo havis la Esperantan titolon \u201dAdiau\u0306, Nieuwe Binnenweg\u201d, kaj finig\u0302is per la vorto \u201dadiau\u0306\u201d en Esperanto. Kun permeso de la au\u0306toro ni publikigas la tutan tekston en Esperanto."}, {"text_idx": "#000003", "text": "Ekde sia fondo en 1908, UEA estis la plej granda Esperanto-organizaj\u0302o en la mondo, kun la celo antau\u0306enigi la internacian lingvon proponitan en 1887 de la pola okulkuracisto Lejzer Zamenhof. La oficejo estis establita en Roterdamo en 1955, post sidejoj en G\u0302enevo kaj Londono."}, {"text_idx": "#000004", "text": "C\u0302e sia apogeo, Nieuwe Binnenweg estis la fieraj\u0302o de la movado: oficejo kie homoj el plej diversaj landoj kunlaboris Esperantlingve, unu el la malmultaj lokoj kie eblis atentigi kolegon en Esperanto ke la necesejo denove s\u0302topig\u0302is. G\u0302i estis la loko kie oni redaktis la vaste legatan monatan revuon Esperanto, organizis la internaciajn kongresojn, kaj kie do trovig\u0302is ankau\u0306 librovendejeto, krom granda biblioteko."}, {"text_idx": "#000005", "text": "Mi estis tie ofta vizitanto. Kiel juna knabo, enamig\u0302inta al la strebo plibeligi la mondon pere de lingvo. Kiel studento, pensanta ke eblas ekscii plej multe pri lingvo tie kie inventita lingvo estas uzata en la praktiko. Kiel mezag\u0302a viro fleganta rilaton de amo-malamo kun la foje mirigaj idealistoj de la movado, sed neniam malliganta sin de tiu. Mi pas\u0302is en la oficc\u0302ambron de la severa finna direktoro, vidis ludi la filinon de la hungara revu-redaktoro, sidis c\u0302e la kaftablo kaj ridis kun la bosniano Simo, la kroato Nikola, la rumano Ionel, la nederlanda Atie."}, {"text_idx": "#000006", "text": "Ec\u0302 ne estas evidente ke nun ekzistus malpli da Esperanto-parolantoj ol pasintece. Aplikaj\u0302oj kiel Duolingo logis centmilojn da homoj al la ideo lerni la lingvon. Nur ke tiuj homoj ne plu sentas sin allogataj al membreco en iu asocio. Krome la konstruaj\u0302o ig\u0302as c\u0302iam pli multekosta \u2013 ekzemple, necesus signifa investo por plenumi la postulojn de la energi-normoj \u2013, kaj ankau\u0306 la laborkostoj en Nederlando ig\u0302as tro altaj por internacia asocio."}, {"text_idx": "#000007", "text": "Plej multaj laborantoj estis jam maldungitaj au\u0306 proksimig\u0302as al pensiig\u0302o. La libroservo iros supozeble al klubo de bone organizitaj slovakoj, la biblioteko kaj la arkivo al la Nacia Biblioteko de Au\u0306strio, kiu jam hejmigas Esperanto-muzeon. Jure la asocio tamen ja restas en Roterdamo."}, {"text_idx": "#000008", "text": "La Esperanto-movado jam 135 jarojn batalas por demokratia formo de internacieco. C\u0302u por tio g\u0302i elektis la g\u0302ustan formon, pri tio eblas diskuti. Sed nun, kiam la Komitato \u2013 la plej alta demokratia organo de la asocio \u2013 decidis forlasi Roterdamon, venas fino al unu aparta formo de idealismo en la urbo. Adiau\u0306."}, {"text_idx": "#000009", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000012", "text": "La artikolo devus ne esti konsiderata nekrologo sed simpla mejlos\u0302tono en la historio de la movado. Anstatau\u0306 ol priplori la perdon de amata movada monumento, Esperantistoj devas aplau\u0306di la pretecon de la Estraro kaj Komitato de UEA rekoni ke la mondo s\u0302ang\u0302ig\u0302is kaj la Asocio devas same evolui. Estas pas\u0302o kiun oni tro longe prokrastis sed nun la estonteco por la Movado estas pli esperiga se UEA dau\u0306re adaptig\u0302as al mondaj cirkonstancoj."}, {"text_idx": "#000014", "text": "Bonega ekzemplo \u201dKiel ne varbi por Esperanto\u201d."}, {"text_idx": "#000015", "text": "Sperta komunik-anto/-isto faras el malbona novaj\u0302o bonan novaj\u0302on sed tiu c\u0302i artikolo plenas je stultaj\u0302oj. Van Oostendorp prefere silentus."}, {"text_idx": "#000020", "text": "Estas tre priplorinda la nivelo de nederlandaj akademianoj, se van Oostendorp estas averag\u0302a nederlanda akademiano. Oni atendas de akademiano la kapablon mem pensi kaj kritike konsideri argumentojn kaj ne tuj transpreni ilin kiel faktojn."}, {"text_idx": "#000021", "text": "Plie, li parolas pri \u201dinventita lingvo\u201d. Se ion oni devas NE fari komunikante pri Esperanto, estas g\u0302uste tio. Au\u0306 almenau\u0306 tuj skizi kiel Esperanto evoluis al plenrajta, nature uzata lingvo."}, {"text_idx": "#000022", "text": "La frazero \u201dde amo-malamo kun la foje mirigaj idealistoj de la movado\u201d... ankau\u0306 ne kontribuas al la prezento de Esperanto kiel \u201dnormala\u201d lingvo."}, {"text_idx": "#000023", "text": "Konkludo de la leganto: La inventitan lingvon Esperanton parolas klubo de polvaj idealistoj. Se antau\u0306e g\u0302i jam estis sensignifa, nun g\u0302i estas ec\u0302 pli sensignifa."}, {"text_idx": "#000024", "text": "Dankon Marc van Oostendorp, por la bonega reklamilo, kiun vi j\u0302us donacis al nederlandaj geesperantistoj!"}, {"text_idx": "#000025", "text": "Postskribo: Instruistino (tiam jam maljuna) de mia Esperanto-klubo antau\u0306 multaj jaroj diris: Esperanto ne vivos dank' al, sed malgrau\u0306 la esperantistoj."}, {"text_idx": "#000029", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000030", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]